Diari Oficial de la Generalitat Valenciana


Sumari del DOGV 3890, del 01-12-2000 (2000/9602)

RESOLUCIÓ de 9 de novembre de 2000, del Servei Territorial d'Indústria i Energia de València, per la qual s'autoritza el projecte d'instal·lacions d'ampliació de la xarxa de distribució de València, connexió de gas natural a Papas Vicente Vidal.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3890

Data del DOGV
:   01-12-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/9602


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 9 de novembre de 2000, del Servei Territorial d'Indústria i Energia de València, per la qual s'autoritza el projecte d'instal·lacions d'ampliació de la xarxa de distribució de València, connexió de gas natural a Papas Vicente Vidal. [2000/Q9602]
  
Amb data 24 de maig de 2000, Gas Natural SDG, SA, va sol·licitar l'autorització del projecte d'ampliació de la xarxa de distribució de València, connexió de gas natural a Papas Vicente Vidal, a l'empara del que s'ha disposat en el Reglament General del Subministrament Públic de Gasos Combustibles (Decret 2.913/1973, de 26 d'octubre) i als efectes establits en la Llei 34/1998, de 7 d'octubre, del Sector d'Hidrocarburs, i en l'article 17 de la Llei d'Expropiació Forçosa i el 56 del seu reglament, que incloïa la relació concreta i individualitzada dels propietaris i titulars de béns i drets afectats, se sotmeté al tràmit d'informació pública en el qual comparegueren els següents titulars de béns i l'Ajuntament de Benifaió, als quals Gas Natural SDG, SA, ha contestat les seues al·legacions:
  
a) El senyor Dionisio Chanzá Andreu, que actua en representació de la senyora Amalia Clerigues Duart, el senyor José Vicente i la senyora Trinidad Gálvez Clerigues i el senyor Álvaro Ausina Duart, propietaris de les parcel·les identificades amb els números V-BF-7, V-BF-8, V-BF-9, V-BF-18 i V-BF-19, efectuà les següents consideracions:
  
- En primer lloc, mostrà la total oposició respecte del traçat per considerar que ja foren afectats al seu dia per una altra canalització de gas en la zona del polígon industrial de Benifaió.
  
- Així mateix, va fer constar que el projecte no ha de ser considerat d'utilitat pública, ja que existeix la bàsica i necessària infraestructura per a proporcionar a l'empresa peticionària el servei de subministrament de gas natural que demana.
  
- Finalment, manifestà igualment la seua disconformitat amb la ubicació del traçat en les seues parcel·les per considerar excessivament costoses les limitacions derivades de la instal·lació que se sumen a la servitud de pas existent en els dits terrenys, ocasionada directament per la construcció d'una altra connexió de servei.
  
Respecte del que s'ha al·legat, Gas Natural SDG, SA, contestà el següent:
  
Quant al primer punt, que les parcel·les propietat dels al·legants mai han sigut objecte d'expropiació causada per la construcció d'una conducció de gas natural.
  
D'altra banda, el projecte serà utilitzat, no només per al subministrament a l'empresa peticionària del servei, sinó també per a qualsevol altra indústria del polígon industrial Fuente Muza que ho demane.
  
Finalment, respecte del tercer punt, assenyala que la valoració i fixació del preu just pels béns i drets afectats s'aplicarà en el moment procedimental oportú.
  
b) L'Ajuntament de Benifaió, representat per la seua alcaldessa presidenta, la senyora Matilde Ferrá Perelló, al·legà en el seu escrit que el polígon industrial Fuente Muza ja té una xarxa de distribució a totes les parcel·les i un depòsit d'acumulació de gas natural, raó per la qual considera que ja existeix el servei de subministrament de gas natural a la indústria Papas Vicente Vidal i per això no s'aprecia la utilitat pública, ja que la totalitat de la zona posseeix el servei que ara es pretén implantar per a un sol peticionari.
  
Respecte del que s'ha al·legat, Gas Natural SDG, SA, assenyalà que les canalitzacions existents al polígon industrial Fuente Muza corresponen a una xarxa projectada per al subministrament de propà, propietat de la companyia Repsol, SA, xarxa que fins a la data no ha sigut posada en servei. A més a més, Gas Natural SDG, SA, està tramitant la compra d'aquesta xarxa a Repsol, i té previst el seu enllaç a la connexió de servei a Papas Vicente Vidal, amb la finalitat que tot el polígon puga disposar d'aquest subministrament del qual actualment manca, plans que han sigut degudament pactats amb el mateix Ajuntament de Benifaió.
  
Atés que s'han respectat en la major mesura possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les conduccions, i sense perjudici de les corresponents indemnitzacions, determinades per mutu acord o en el corresponent expedient de preu just que es tramite per a la imposició de la servitud.
  
Aquest servei territorial de conformitat amb el que s'ha disposat en la Llei 34/1998, del Sector d'Hidrocarburs, de 7 d'octubre; el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat per mitjà d'ordres del Ministeri d'Indústria i Energia de 26 d'octubre de 1983, de 6 de juny de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú i totes altres disposicions concordants, resol autoritzar les instal·lacions sol·licitades per Gas Natural SDG, SA, d'acord amb el projecte de les instal·lacions d'ampliació de la xarxa de distribució de València, connexió de gas natural a Papas Vicente Vidal, de conformitat amb les condicions següents:
  
Primera
  
En tot moment haurà de complir-se tot el que s'estableix en el Reglament General per al Servei Públic de Gasos Combustibles de 26 d'octubre de 1973, i en les normes o els reglaments que el complementen, així com en el Reglament de Xarxes i Connexions de Combustibles Gasosos, aprovat per mitjà d'Ordre Ministerial de 18 de novembre de 1974, modificat mitjançant ordres del Ministeri d'Indústria i Energia de 26 d'octubre de 1983 i de 6 de juliol de 1984.
  
Segona
  
El termini per a l'execució de les obres i instal·lacions serà de 12 mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, amb canonada d'acer al carboni tipus API5L Gr. B, de 4- i 2- de diàmetre, pressió de disseny de 16 bar, que circula pel terme municipal de Benifaió.
  
Quarta
  
Els encreuaments especials i altres afeccions de béns i drets de domini públic es realitzaran de conformitat amb les condicions imposades pels organismes competents afectats.
  
Cinquena
  
Per a introduir modificacions en les instal·lacions que afecten les dades bàsiques del projecte, caldrà obtenir autorització d'aquest servei territorial.
  
Sisena
  
Per a la seguretat de les instal·lacions a què fa referència la present autorització es procedirà a l'expropiació forçosa en ple domini dels terrenys sobre els quals s'han de construir els elements d'instal·lació fixa en superfície; s'establiran les següents condicions en relació amb els elements que s'esmenten:
  
1. Per a les canalitzacions:
  
A) Imposició de servitud permanent de pas, en una franja de terreny de dos (2) metres d'ample, al llarg del gasoducte, un a cada costat de l'eix, per on aniran enterrades la canonada o les canonades que es requereixen per a la conducció del gas i que s'ajustarà a les següents limitacions.
  
- Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres, comptadors des de l'eix de la canonada.
  
- Prohibició de realitzar qualsevol tipus d'obra o efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
- Lliure accés del personal i els equips necessaris per a poder mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
- Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca als plans parcel·laris d'expropiació. En aquesta zona es farà desaparéixer, temporalment, tot obstacle i es realitzaran les obres necessàries per a l'estesa i la instal·lació de la canalització i els elements annexos, executant els treballs o les operacions necessàries per als dits fins.
  
2. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on aniran enterrats els cables de connexió. Per als llits dispersors de la protecció catòdica, la franja de terreny on s'estableix la imposició de servitud permanent de pas tindrà com a amplària la corresponent a la de la instal·lació més un metre a cada costat. Aquestes franges s'ajustaran a les següents limitacions:
  
- Prohibició d'efectuar treballs de llaurada o similars a una profunditat superior a cinquanta (50) centímetres, de plantar arbres o arbustos i realitzar qualsevol tipus d'obra, construcció o edificació a una distància inferior a 1,5 metres, a cada costat del cable de connexió o del límit de la instal·lació enterrada dels llits dispersors. Es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament si és el cas, dels danys que s'hi ocasionen.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparéixer tot obstacle, així com realitzar les obres necessàries per a l'estesa i el muntatge de les instal·lacions i els elements annexos, executant les obres o operacions necessàries per als dits fins.
  
Setena
  
Aquest servei territorial podrà efectuar durant l'execució de les obres les inspeccions i les comprovacions que es consideren convenients en relació amb el compliment de les condicions establides en aquesta resolució i en les disposicions i la normativa vigent que hi siguen d'aplicació.
  
A aquest efecte Gas Natural SDG, SA, haurà de comunicar, amb la deguda antelació, al dit servei territorial, les dates d'iniciació de les obres, i també les dates de realització dels assajos i les proves que s'han d'efectuar de conformitat amb les especificacions, normes i reglamentacions que s'hagen aplicat en el projecte de les instal·lacions.
  
Huitena
  
Gas Natural SDG, SA, donarà compte de la terminació de les instal·lacions al Servei Territorial d'Indústria i Energia de València per a l'alçament de l'acta de posada en servei de les instal·lacions; sense aquest requisit no hi podran entrar en funcionament.
  
A la sol·licitud de l'acta de posada en servei de les instal·lacions, el peticionari haurà d'adjuntar, en doble exemplar, la següent documentació:
  
a) Certificat final d'obra, firmat per tècnic competent i visat pel col·legi oficial corresponent, en el qual conste que la construcció i el muntatge de les instal·lacions s'ha efectuat d'acord amb el que s'ha previst en el projecte presentat per Gas Natural SDG, SA, i en les normes i especificacions que s'hi hagen aplicat, així com amb les variacions de detall que hagen sigut aprovades pel Servei Territorial d'Indústria i Energia i amb la normativa tècnica de seguretat vigent que hi siga d'aplicació.
  
b) Certificats de les entitats o empreses encarregades de la supervisió i el control de la construcció de les instal·lacions en la qual s'explicite el resultat satisfactori dels assajos i les proves realitzades segons el que s'ha previst en les normes i els codis aplicats i que acrediten la qualitat de les instal·lacions.
  
c) Documentació i informació tècnica regularitzada sobre l'estat final de les instal·lacions a l'acabament de les obres.
  
Novena
  
Aquest servei territorial es reserva el dret de deixar sense efecte aquesta autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.
  
De conformitat amb el que s'ha disposat en el títol V de la Llei 34/1998, de 7 d'octubre, del Sector d'Hidrocarburs, aquesta autorització, que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, n'originarà l'ocupació. Els indicats béns i drets són els inclosos en les relacions que es publicaren en el Diari Oficial de la Generalitat Valenciana de 26 de juny de 2000, amb les rectificacions que siga procedent d'acord amb el resultat de la informació pública.
  
Contra aquesta resolució que no posa fi a la via administrativa es podrà presentar recurs d'alçada davant la Direcció General d'Indústria i Energia (c/ Colom, 32, 46597 València), en el termini d'un mes, comptat a partir del dia següent a aquell en què tinga lloc la notificació d'aquesta resolució, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic i del Procediment Administratiu Comú.